การควบคุมภายใน

คณะกรรมการตรวจสอบและกำกับดูแลกิจการที่ดีของบริษัทฯได้ประเมินความเพียงพอของระบบการควบคุมภายในของบริษัทฯและบริษัทย่อย
ว่ามีระบบการควบคุมภายในที่มีประสิทธิภาพและสอดคล้องกับกฎหมายและระเบียบข้อบังคับที่เกี่ยวข้อง
และแนวทางของตลาดหลักทรัพย์แห่งประเทศไทย สรุปได้ดังนี้

1.  องค์กรและสภาพแวดล้อม

  บริษัทฯได้กำหนดนโยบายและเป้าหมายในการทำธุรกิจที่ชัดเจนและสามารถวัดผลได้เพื่อเป็นแนวทางในการปฏิบัติของฝ่ายบริหารและพนักงาน
  เพื่อให้บรรลุเป้าหมายการปฏิบัติงานที่ได้กำหนดไว้ โดยบริษัทฯ
  จัดให้มีการทบทวนการปฏิบัติงานอย่างสม่ำเสมอทุกเดือนเพื่อตรวจสอบว่าเป็นไปตามเป้าหมายหรือไม่โดยคำนึงถึงการปฏิบัติต่อผู้ถือหุ้นอย่างเป็นธรรมและรักษาผลประโยชน์ของบริษัทฯ
  ในระยะยาว

  คณะกรรมการบริษัทฯได้กำหนดนโยบายการกำกับดูแลกิจการที่ดีและจรรยาบรรณธุรกิจโดยมีจุดประสงค์ให้บริษัทฯ
  สามารถดำเนินธุรกิจได้อย่างมีประสิทธิภาพและมีการกำกับดูแลกิจการและการจัดการที่ดี
  คณะกรรมการบริษัทฯ มุ่งเน้นให้กรรมการ ผู้บริหาร
  และพนักงานยึดนโยบายดังกล่าวในการปฏิบัติงานเพื่อรักษาผลประโยชน์ของผู้ถือหุ้นและความโปร่งใส

  บริษัทฯ เล็งเห็นความสำคัญของการพัฒนาปรับปรุงกระบวนการผลิตให้ได้มาตรฐาน
  โดยเห็นได้จากการที่บริษัทฯได้รับการรับรองระบบมาตรฐานการบริหารคุณภาพ
  และระบบจัดการสิ่งแวดล้อม (ISO/TS 16949 และ ISO 14001)
  และได้มีการจัดตั้งหน่วยงานที่รับผิดชอบในการตรวจสอบและติดตามการทำงานให้สอดคล้องกับข้อกำหนด
  นอกจากนี้
  บริษัทฯยังได้มีการจัดจ้างบริษัทภายนอกทำการตรวจสอบประจำปีเพื่อให้มั่นใจว่าหน่วยงานที่เกี่ยวข้องได้มีการปฏิบัติตามมาตรฐานที่วางไว้

2.  การบริหารความสี่ยง

  ผู้บริหารของบริษัทฯได้ตรวจสอบปัจจัยเสี่ยงที่อาจเกิดขึ้นอยู่เป็นประจำ
  และได้พยายามอย่างดีที่สุดในการควบคุมด้วยเครื่องมือบริหารความเสี่ยงต่างๆตามที่ได้อธิบายไว้ในหัวข้อปัจจัยความเสี่ยง
  (ดูที่หัวข้อ ปัจจัยเสี่ยง)

3.  การควบคุมการปฏิบัติงาน

  บริษัทฯได้มุ่งเน้นการควบคุมการปฏิบัติงานอย่างเข้มงวดดังนี้

-   บริษัทมีการควบคุมอย่างเพียงพอในการใช้สินทรัพย์ของบริษัทฯในทางที่ไม่เหมาะสมเพื่อประโยชน์ของผู้บริหารและกรรมการของบริษัทฯ

-   บริษัทฯมีการแบ่งแยกหน้าที่การบริหารงานหลักอย่างชัดเจนเพื่อป้องกันการทุจริตที่อาจเกิดขึ้น
    ซึ่งการแบ่งแยกหน้าที่เหล่านี้รวมถึงการแบ่งแยกหน้าที่ระหว่างการอนุมัติ
    การบันทึกและการดูแลสินทรัพย์

    1.  ระบบสารสนเทศและการสื่อสารข้อมูล

  บริษัทฯมีการสื่อสารข้อมูลเกี่ยวกับนโยบาย
  กฎระเบียบและคำสั่งของบริษัทฯให้แก่พนักงานผ่านทางระบบอินทราเน็ตและการประชุมของระดับต่างๆเพื่อการสื่อสารอย่างมีประสิทธิภาพภายในองค์กร
  ในด้านเทคโนโลยีสารสนเทศ บริษัทฯได้นำระบบการวางแผนของ Oracle
  มาปรับปรุงใช้ทั่วทั้งองค์กร

  ในการสื่อสารกับบุคคลภายนอก
  บริษัทฯได้มีการเปิดเผยข้อมูลผ่านระบบของตลาดหลักทรัพย์ฯและเว็บไซต์ของบริษัทที่
  www.aapico.com บริษัทฯได้เปิดโอกาสให้ผู้ถือหุ้นนักลงทุน (ทั้งรายย่อยและนักลงทุนสถาบัน)
  นักวิเคราะห์หลักทรัพย์
  และผู้ที่สนใจได้รับข้อมูลเพิ่มเติมผ่านงานบริษัทจดทะเบียนพบนักลงทุนซึ่งจัดโดยตลาดหลักทรัพย์แห่งประเทศไทยเป็นประจำทุกไตรมาส
  หรือผ่านทางอีเมล์ของบริษัทฯตามที่ปรากฎในเว็บไซต์
  นอกจากนี้บริษัทฯได้จัดให้มีการเยี่ยมชมโรงงานผลิตสำหรับผู้ถือหุ้นและนักลงทุนอย่างน้อยปีละครั้งเพื่อให้มีความเข้าใจในกระบวนการผลิตของบริษัทฯที่ดีมากขึ้น

  คณะกรรมการตรวจสอบรวมถึงผู้สอบบัญชีและกลุ่มบุคคลที่เกี่ยวข้องได้เข้าร่วมพิจารณางบการเงินของบริษัทฯทุกไตรมาสเพื่อให้มั่นใจได้ว่าทางบริษัทฯได้ปฏิบัติตามมาตรฐานการบัญชีที่รับรองทั่วไป
  และมีการเก็บรักษาข้อมูลทางบัญชีเพื่อความโปร่งใสและใช้ในการดำเนินงานต่างๆ

  ในแต่ละการประชุม
  คณะกรรมการบริษัทฯจะได้รับจดหมายเชิญประชุมและเอกสารประกอบการประชุมล่วงหน้าก่อนวันประชุม
  และมีการบันทึกข้อซักถามของกรรมการ ความเห็น หรือข้อสังเกตของกรรมการในเรื่องที่พิจารณา
  และสรุปความเห็นของที่ประชุมไว้ไนรายงานการประชุมเพื่อใช้เป็นข้อมูลอ้างอิงหรือเพื่อการตรวจสอบด้วย

2.  การติดตามและการประเมินผล

  ในปี 2555
  คณะกรรมการบริษัทฯมีการติดตามผลประกอบการของบริษัทฯว่าเป็นไปตามเป้าหมายที่วางไว้หรือไม่
  โดยผู้บริหารของบริษัทฯต้องทำการติดตามและดูแลการดำเนินงานให้เป็นไปตามแผนกลยุทธ์และการประมาณการที่กำหนดไว้ในแผนธุรกิจประจำปี

  นอกจากนี้
  คณะกรรมการบริษัทฯได้มอบหมายให้คณะกรรมการตรวจสอบทบทวนร่วมกับผู้บริหารในเรื่องนโยบายการบริหารความเสี่ยงและการปฏิบัติตามนโยบายดังกล่าวของบริษัทฯ
  ด้วยบริษัทฯเล็งเห็นความสำคัญของการบริหารความเสี่ยง
  ทั้งนี้รายงานการของคณะกรรมการตรวจสอบได้แนบมาในหัวข้อของคณะกรรมการตรวจสอบ